Le Mans

Le Mans esas la precipua urbo dil departmento Sarthe en Francia. Historiale, ol esis la precipua urbo di la komtio Maine.

Dum la periodo di la Romana Imperio, ol havis la nomo Cenomanus. Esas notinda restaji di la Romana murego en la Cité Plantagenêt, l'anciena parto dil urbo.

La Katedralo di Santa Julien esas dedikita al unesma episkopo di Le Mans, qua establisis Kristaneso en ca regiono frue dum la 4ma yarcento. Ol situesas an la nord-esto di Cité Plantagenêt.

Dum la frua Mezepoko, esis rivaleso inter la komti di Maine, la komti di Anjou e la duki di Normandia.

Depos 1923, ol esas la loko di la famoza veturo-konkurso 24 hori apud Le Mans.


Kategorio:Urbi en Francia